ICHI ส่ง “ไบเล่” รุกตลาดน้ำผลไม้ หวังดันยอดขายปีแรก 600 ลบ.
ICHI ส่ง "ไบเล่" รุกตลาดน้ำผลไม้ หวังดันยอดขายปีแรก 600 ลบ. หนุนรายได้รวมสู่เป้า 7.5 พันลบ.ปีนี้
22 เม.ย. 2558

สำนักข่าวอินโฟเควสท์รายงานว่า นายตัน ภาสกรนที กรรมการผู้อำนวยการ บริษัท อิชิตัน กรุ๊ป จำกัด (มหาชน) หรือ ICHI เปิดเผยว่า บริษัทได้ปรับภาพลักษณ์ใหม่ให้ “ไบเล่” น้ำผลไม้ไม่อัดลมเข้าสู่ตลาดน้ำผลไม้เมืองไทยที่มีมูลค่าถึง 1.25 หมื่นล้านบาท โดยมีเป้าหมายหลักที่กลุ่มวัยรุ่นและวัยทำงานอายุ 15-25 ปี ล่าสุดได้เปิดตัว 2 รสชาติแรก ได้แก่ ไบเล่ น้ำส้ม และน้ำองุ่นแดง เข้มข้น 10% ออกสู่ตลาด คาดว่าจะสร้างยอดขายได้ 600 ล้านบาทในปีแรก ซึ่งจะช่วยหนุนรายได้รวมของบริษัทให้ไปสู่เป้าหมาย 7.5 พันล้านบาทในปีนี้
สำหรับแผนการดำเนินหลังจากนี้จะพัฒนารสชาติ และเซ็กเม้นต์ใหม่ให้ครบวงจร ทั้งน้ำผลไม้ระดับ Super Economy, Economy และ Premium 100% ไปจนถึงสินค้าอื่นๆที่มีส่วนผสมผลไม้อีกมากมายไม่จำกัด ซึ่งจะสร้างการเติบโตและแข็งแกร่งอย่างยั่งยืนให้กับอิชิตัน กรุ๊ปต่อไป